
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 191 


14 Μαρτίου 1997 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 5 στρεμ. στη 
θέση «Πέτα» του Δήμου Κερατέας του Νομού Αττι¬ 
κής . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εντός των 
ορίων περιοχή του οικισμού Ροδιανής Ν. Κοζάνης 2 

Τροποποίηση του εγκεκριμένου ρυμοτομικού σχεδίου 


Ελευθεροχωρίου Ν. Μαγνησίας στο Ο.Τ. 5 . 3 

Τροποποίηση του εγκεκριμένου ρυμοτομικού σχεδίου 
Νέου Οικισμού Αλοννήσου Ν. Μαγνησίας, για τον 
χαρακτηρισμό οικοπέδου ως «χώρου ανέγερσης Αρ¬ 
χαιολογικού Μουσείου» . 4 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 5397/96 (1) 

Κήρυξη ως αναδασωτέας εκτάσεως 5 στρεμ. στη θέση 
«Πέτα» του Δήμου Κερατέας του Νομού Αττικής. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «περί Διοικητικής Απο- 
κεντρώσεως», όπως αυτές τροποποιήθηκαν μεταγενέ¬ 
στερα με τις δ/ξεις του Ν.Δ. 532. 

2. Τις διατάξεις των Νόμων 2218/94, 2240/94 (άρθρο 
4) και 2273/94 (παράγρ. 5 άρθρου 14) «Περί Νομαρχιακής 
Αυτοδιοίκησης», καθώς και τις διατάξεις του Ν. 2399/96 
(άρθρο 14 παρ. 1 και 2). 

3. Τις διατάξεις της παρ. 3 του άρθρου 117 του Συντάγ¬ 
ματος της Χώρας. 


4. Τις διατάξεις του Ν. 998/79 «περί προστασίας των 
Δασών και των Δασικών εν γένει εκτάσεων της Χώρας» και 
ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

5. Την αριθμ. 20068/29.4.1996 τηλετυπική δ/γή 
Υπουργείου Εσωτερικών. 

6. Την αριθμ. 982, 956/16.5.1996 δ/γή Περιφέρειας 
Αττικής. 

7. Τις διαταγές του Υπουργείου Γεωργίας: 

α) 160417/1180/8.7,80 «περί οδηγιών για τις αναδα¬ 
σωτέες εκτάσεις». 

β) 182447/3049/24.9.80. 

8. Την αριθμ. 6752/30.12.1996 πρόταση του Δασαρ¬ 
χείου Λαυρίου σχετικά με την κήρυξη ως αναδασωτέας, 
της αναφερομένης στο θέμα εκτάσεως, αποφασίζουμε: 

Κηρύσσουμε αναδασωτέα ώστε να αποκλεισθεί η διά¬ 
θεσή της για άλλο προορισμό, τη δημόσια δασική έκταση, 
εμβαδοϋ πέντε (5) στρεμμάτων, στη θέση «Πέτα» περιφέ¬ 
ρειας Δήμου Κερατέας Ν. Αττικής, με σκοπό τη διατήρηση 
του χαρακτήρα της δασικής έκτασης και την επαναδη- 
μιουργία της δασικής βλάστησης, η οποία αποτελούμενη 
από θάμνους αειφύλλων-πλατυφύλλων, καταστράφηκε 
συνεπεία πυρκαϊάς στις 23 Σεπτεμβρίου 1996 και προσ¬ 
διορίζεται από τα στοιχεία: Α-Β-Γ-Δ-Ε-Ζ-Η-θ-Α, 
όπως φαίνονται στο συνημμένο διάγραμμα, το οποίο απο¬ 
τελεί αναπόσπαστο μέρος της αποφάσεως αυτής και έχει 
όρια: 

Ανατολικά: Με δημόσα δασική έκταση. 

Δυτικά: Με δημόσα δασική έκταοη. 

Βόρεια: Με δημόσα δασική έκταση. 

Νότια: Με δρόμο και δημόσια δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 20 Φεβρουάριου 1997 

Με εντολή Γεν. Γραμ. Περ. Αττικής 
Ο Προϊστάμενος της Περ/κής Δ/σης 
ΒΑΣΙΛΕΙΟΣ ΚΕΠΕΝΟΣ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριβ. 323 (2) 

Έγκριση τοπικού ρυμοτομικού σχεδίου στην εντός των 

ορίων περιοχή του οικισμού Ροδιανής Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις του από 20.5.85 Π.Δ/τος (ΦΕΚ 414Δ) 
και ειδικότερα το άρθρο 2 παρ. 3 αυτού. 

2. Τις διατάξεις του Ν.Δ/τος της 17.7.23 όπως μεταγε¬ 
νέστερα τροποποιήθηκαν και συμπληρώθηκαν. 

3. Τις διατάξεις του Α.Ν. 314/1968 (ΦΕΚ 47Α), όπως 
τροποποιήθηκαν και συμπληρώθηκαν με το αριθ. 
1018/71 Ν.Δ/γμα (ΦΕΚ 220Α) και με το Ν. 1577/85 (ΦΕΚ 
21ΟΑ). 

4. Το Π.Δ/γμα 183/86 (ΦΕΚ 70Α/5.6.86) για την 
έγκριση τροποποιήσεων και όρων δόμησης από τους Νο¬ 
μάρχες. 

5. Τις με αριθμό 630/85 και 441/21.11.86 απόφαση 
Νομάρχη Κοζάνης. 

6. Την κοινή υπουργική απόφαση Γ4Δ/15883/1903/ 
18.2.87 (ΦΕΚ 142Β/15.3.88). 

7. Το Νόμο 1735/87 άρθρο 22 παρ. 7. 

8. Τις με αριθμ. 488/91 και 489/91 απόφασης του Συμ¬ 
βουλίου Επικράτειας. 

9. Την με αριθμ. 41/96 γνωμοδότηση του Κ.Σ. της Ρο- 
διανής. 

10. Την με αριθμ. πρωτ. 5/97 γνωμοδότηση του Συμ¬ 
βουλίου ΠΕ.ΧΩ.Δ.Ε. Ν. Κοζάνης. 

11. α) Το Ν. 2218/13.6.94 (ΦΕΚ 90Α/13.6.94) περί 


«ίδρυσης Νομαρχιακής Αυτοδιοίκησης κ.λπ.», όπως συ¬ 
μπληρώθηκε με το Ν. 2240/15.9.94 (ΦΕΚ 153Δ/ 
15.9.94). 

β) Τη με αριθμ. 19/3.3.95 (ΦΕΚ 326Β/27.4.94) από¬ 
φαση Νομαρχιακού Συμβουλίου Κοζάνης. 

12. Το γεγονός ότι από τις διατάξεις της απόφασης αυ¬ 
τής δεν προκαλεϊται δαπάνη σε βάρος του προϋπολογι¬ 
σμού του οικείου Ο.Τ.Α., αποφασίζουμε: 

Εγκρίνεται το τοπικό ρυμοτομικό σχέδιο στην εντός των 
ορίων περιοχή οικισμού Ροδιανής Ν. Κοζάνης. Η χρήση 
του χώρου χαρακτηρίζεται κοινωφελής με ειδικότεραο 
προορισμό την ανέγερση κτιρίου πολλαπλών χρήσεων 
(εντευκτήριο νεολαίας, κυλικείο, χώρος ψυχαγωγίας 
κ.λπ.) και με τους όρους δόμησης του Π.Δ/τος 24.4.85 
(ΦΕΚ 181 Δ/3.5.85) όπως τροποποιήθηκε με το Π.Δ/γμα 
14.2.87 (ΦΕΚ 133Δ/23.2.87) και 25.4.89 (ΦΕΚ 16.5.89/ 
293Δ), όπως φαίνεται στο τοπογραφικό διάγραμμα το θε¬ 
ωρημένο από 10,1.97 από τοΤμήμα Πολεοδομίας της Νο¬ 
μαρχίας Κοζάνης που συνοδεύει την απόφαση αυτή και 
αποτελεί αναπόσπαστο μέρος της. 

Η παρούσα απόφαση και το τοπογραφικό διάγραμμα 
που τη συνοδεύει (κλίμακα 1/200) να αναρτηθούν στο κτί¬ 
ριο της Νομαρχίας Κοζάνης Τμήμα Πολεοδομίας 3ος όρο¬ 
φος για 15 ημέρες μετά τη δημοσίευση του λεκτικού της 
απόφασης και του τοπογραφικού διαγράμματος που τα 
συνοδεύει στο ΦΕΚ. 

Η παρούσα να δημοσιευθεί στην Εφημερίδα της Κυβερ- 
νήσεως. 

Κοζάνη, 30 Ιανουάριου 1997 
ο Νομάρχης 

ΠΑΣΧΟΣ !. ΜΗΤΛΙΑΓΚΑΣ 







ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


1691 


Αριθ. Τ.Κ. 305 (3) 

Τροποποίηση του εγκεκριμένου ρυμοτομικού σχεδίου 
Ελευθεροχωρίου Ν. Μαγνησίας στο Ο.Τ. 5. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξε ις του από 17.7.23 Ν. Δ.«Περί σχεδίων πό¬ 
λεων και κωμών του Κράτους», όπως τροποποιήθηκε και 
συμπληρώθηκε μεταγενέστερα. 

2. Τις διατάξεις του Ν. 3200/55 «Περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν με το Ν.Δ. 532/70. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Τις διατάξεις του υπ’ αριθμ. 183/86 Π.Δ/τος. 

5. Τον Οργανισμό Εσωτερικής Υπηρεσίας της Νομαρ¬ 
χιακής Αυτοδιοίκησης Μαγνησίας (ΦΕΚ 
391Β711.5.95). 

6. Το εγκεκριμένο ρυμοτομικό σχέδιο Ελευθεροχω¬ 
ρίου. 

7. Την υπ’ αριθ. 59/96 απόφαση Κοινοτικού Συμβου¬ 
λίου Περίβλεπτου, με την οποία γνωμοδοτεί για τον χαρα¬ 
κτηρισμό χώρου για χρήση κέντρου Ιατρικής Περίθαλψης 
Ελευθεροχωρίου. 

8. Την υπ' αριθ. 4/30.1.97 θέμα 6ο γνωμοδότηση του 
Συμβουλίου Χωροταξίας, Οικισμού και Περιβάλλοντος Νο¬ 
μού Μαγνησίας, που είναι σύμφωνη με την πρόταση του 


Κοινοτικού Συμβουλίου Περιβλέπτου, αποφασίζουμε: 

Εγκρίνουμε την τροποποίηση του εγκεκριμένου ρυμο¬ 
τομικού σχεδίου Ελευθεροχωρίου στο Ο.Τ. 5 και συγκε¬ 
κριμένα για τον χαρακτηρισμό χώρου για χρήση Κέντρου 
Ιαρικής Περίθαλψης Ελευθεροχωρίου στο υπ’ αριθ. 37 
κοινοτικό οικόπεδο, όπως ειδικότερα απεικονίζεται στο 
πρωτότυπο τοπογραφικό διάγραμμα με κλίμακα 1:500, 
που έχει θεωρηθεί από τον Διευθυντή ΠΕ.ΧΩ.Π.Ε. στις 
13.2.97 και αποτελεί αναπόσπαστο μέρος της απόφασης 
αυτής. 

Από τις διατάξεις της απόφασης αυτής, δεν προκαλε'παι 
δαπάνη σε βάρος του προϋπολογισμού της Κοινότητας. 

Αμέσως μετά τη δημοσίευση της παρούσης στην Εφη¬ 
μερίδα της Κυβερνήσεως, ακριβές αντίγραφο του πρωτό¬ 
τυπου τοπογραφικού διαγράμματος που τη συνοδεύει θ’ 
αναρτηθεί στον πίνακα ανακοινώσεων του Τμήματος Κτη¬ 
ματολογίου και Τοπογραφικών Εφαρμογών του Νομού 
Μαγνησίας, στην Ιωλκού 76 επί Ιδήμερον για να λάβουν 
γνώση οι ενδιαφερόμενοι. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την ημερομηνία δημοσίευ¬ 
σης. 

Βόλος, 18 Φεβρουρίου 1997 
Ο Νομάρχης 

ΠΑΝΑΓΙΩΤΗΣ ΣΚΟΤΙΝΙΩΤΗΣ 

Αριθ. Τ.Κ. 7158 (4) 

Τροποποίηση του εγκεκριμένου ρυμοτομικού σχεδίου 

Νέου Οικισμού Αλοννήσου Ν. Μαγνησίας, για τον χαρα¬ 
κτηρισμό οικοπέδου ως «χώρου ανέγερσης Αρχαιολο¬ 
γικού Μουσείου». 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξε ις του από 17.7.23 Ν. Δ. «Περί σχεδίων πό¬ 
λεων και κωμών του Κράτους», όπως τροποποιήθηκε και 
συμπληρώθηκε μεταγενέστερα. 

2. Τις διατάξεις του Ν. 3200/55 «Περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν με το Ν.Δ. 532/70. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Τις διατάξεις του υπ’ αριθμ. 183/86 Π.Δ/τος. 

5. Τον Οργανισμό Εσωτερικής Υπηρεσίας της Νομαρ¬ 
χιακής Αυτοδιοίκησης Μαγνησίας (ΦΕΚ 
391 Β/11.5.95). 

6. Το εγκεκριμένο ρυμοτομικό σχέδιο Νέου Οικισμού 
Αλοννήσου. 

7. Την υπ’ αριθ. 167/96 απόφαση Δημοτικού Συμβου¬ 
λίου Αλοννήσου. 

8. Την υπ' αριθ. 16/10.10.96 θέμα 5ο γνωμοδότηση 
του Συμβουλίου Χωροταξίας, Οικισμού και Περιβάλλοντος 
Νομού Μαγνησίας, που είναι σύμφωνη με την πρόταση 
του Δήμου Αλοννήσου για τον χαρακτηρισμό οικοπέδου 


«ως χώρου ανέγερσης Αρχαιολογικού Μουσείου», αποφα¬ 
σίζουμε: 

Εγκρίνουμε την τροποποίηση του εγκεκριμένου ρυμο¬ 
τομικού σχεδίου Νέου Οικισμού Αλοννήσου και συγκεκρι¬ 
μένα για τον χαρακτηρισμό του οικοπέδου υπό στοιχεία 
(Α, Β, Γ, Δ, Α) εμβαδού 500 τ.μ., έμπροσθεν του οικοπέ¬ 
δου με αριθμ. 254, ως χώρου ανέγερσης Αρχαιολογικού 
Μουσείου, όπως ειδικότερα απεικονίζεται στο πρωτότυπο 
τοπογραφικό διάγραμμα με κλίμακα 1:500, που έχει θεω¬ 
ρηθεί από τον Διευθυντή ΠΕ.ΧΩ.Π.Ε. στις 7.2.97 και απο¬ 
τελεί αναπόσπαστο μέρος της απόφασης αυτής. 

Από τις διατάξεις της απόφασης αυτής, δεν προκαλείται 
δαπάνη σε βάρος του προϋπολογισμού του Δήμου Αλον¬ 
νήσου. 

Αμέσως μετά τη δημοσίευση της παρούσης στην Εφη¬ 
μερίδα της Κυβερνήσεως, ακριβές αντίγραφο του πρωτό¬ 
τυπου τοπογραφικοϋ διαγράμματος που τη συνοδεύει θ' 
αναρτηθεί στον πίνακα ανακοινώσεων του Τμήματος Κτη¬ 
ματολογίου και Τοπογραφικών Εφαρμογών του Νομού 
Μαγνησίας, στην Ιωλκού 76 επί Ιδήμερον για να λάβουν 
γνώση οι ενδιαφερόμενοι. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την ημερομηνία δημοσίευ¬ 
σης. 

Βόλος, 18 Φεβρουρίου 1997 
Ο Νομάρχης 

ΠΑΝΑΓΙΩΤΗΣ ΣΚΟΤΙΝΙΩΤΗΣ 


ΟΛΟΚΡΑΤΙΑ 























